ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
25 ส.ค. 2558

สรุปตลาดภาคเช้า
ตลาดภาคเช้าปิดทรงตัว ในขณะที่ตลาดรอบบ้านปรับตัวสูงขึ้น โดยตลาดไทยได้ราคาน้ำมันดิบที่ปรับตัวเพิ่มขึ้นในภาคเช้าหนุน Sentiment ในหุ้นกลุ่มพลังงาน และ Dow Jone Future ซึ่งกลับเป็นบวกหลังจากดัชนี Dow Jone ตกแรงวานก่อนช่วยประคองตลาด ปิดตลาดภาคเช้าดัชนีเปลี่ยนแปลง -0.08 จุด มาที่ระดับ 1,300.98 จุด ด้วยมูลค่าการซื้อขายที่ระดับ 3.3 หมื่นล้านบาท
แนวโน้ม ภาคบ่าย
ประเมินดัชนีมีแนวโน้มแกว่งตัวในกรอบแคบ บริเวณแนวรับตามจิตวิทยาที่ 1,300 จุด เน้นเก็งกำไรหุ้นกลุ่มส่งออก และกลุ่มรับเหมาก่อสร้าง โดยเรายังแนะนำให้จับตาแรงขายที่ลดลงของนักลงทุนต่างชาติ เพื่อจับจังหว่ะเข้าซื้อสวน สำหรับหุ้นใหญ่ที่แนะนำสำหรับการเล่นรีบาวด์ คือ SCB จากปัจจุบันเทรดที่ PER ที่ต่ำใกล้เคียงตอนเกิด Crisis รอบก่อน
วิเคราะห์ทางเทคนิค
PIMO  ราคาปิด 1.78 บาท
แนวรับ 1.77 บาท  แนวต้าน  1.95 บาท
แนว cut loss หากใกล้จะหลุด 1.74 บาท
กราฟ PIMO น้องใหม่ใจถึงราคา ipo 1.30 บาท เปิดสูงตั้งแต่วันแรกเข้าและก็ไหลลงต่ำจากนั้นเป็นต้นมาดูจากกราฟ 120 นาที เห็นแท่งเทียนเกิด positive signal ขณะที่ Stoch ดีดตัวและมี divergence มีโอกาสที่ราคาหุ้นจะมี technical rebound ไปยัง 1.95 บาท แนะนำเก็งกำไร 
 
เด็กแนว
TMC  ยิงปืนนัดเดียวได้นกครึ่งโหล  กับการประกาศเพิ่มทุนให้กับผู้ถือหุ้นเดิมอัตรา 4 หุ้นเดิมได้ 1 หุ้นใหม่ราคา 2 บาท หรือเป็นการเพิ่มทุนขึ้นมาอีก 72.5 ล้านหุ้น ทำให้ทุนจดทะเบียนเพิ่มเป็น 362.5 ล้านบาท  และคนที่เพิ่มทุนจะได้รับสิทธิ์วอแรนท์ฟรีในอัตรา 2 หุ้นต่อ 1 วอร์  ที่ว่าได้นกหลายตัวเพราะว่า อย่างแรกการเพิ่มทุนที่ราคา 2 บาท ทำให้เกิดส่วนล้ำมูลค่าหุ้นเพิ่มขึ้นราว 72 ล้านบาท ส่งผลให้ Book value เพิ่มขึ้นเป็น 1.9 บาทจาก 1.85 บาท  อย่างที่สอง การเพิ่มทุนนี้ทำให้สภาพคล่องหุ้นในกระดานเพิ่มขึ้นราว 40% หุ้นจะดูน่าเล่นขึ้น  อันที่สามคือการได้วอแรนท์ จะทำให้ราคาหุ้นแม่ถูกกระตุ้นขึ้น เพราะคนอยากได้วอร์ ก็ต้องซื้อแม่  อันที่สี่ บริษัทได้เงินจากการเพิ่มทุนประมาณ 145 ล้านบาท นำไปใช้ในการขยายธุรกิจ  อันที่ห้าวอร์เมื่อเข้าเทรดราคาน่าจะอยู่ระหว่าง 0.50-1.00 บาท ทำให้ทั้งเจ้าของก็ได้ประโยชน์ นักลงทุนก็ได้กำไรฟรีจากการรับหุ้นเพิ่มทุน  อันที่หก จำนวนหุ้นที่เกิน 300 ล้านหุ้นเผลอๆ นี่เป็นแผนในการที่จะย้ายเข้าไปเทรดใน SET หรือไม่ก็ทำ market cap ให้ใหญ่เพื่อรองรับการเข้าไปซื้อกิจการบริษัทอะไรเข้ามาหรือไม่   นี่เท่ากับว่าบริษัทวางแผนไว้หลายชั้น ต้องมีอะไรทยอยออกมามากกว่านี้ในไม่ช้า
กราฟ TMC กระชากตัวไปรอบหนึ่งแล้วเมื่อช่วงเดือนก่อนโดยขึ้นไปใกล้ 3.50 บาทแสดงว่ามีคนรู้ข่าวจึงรีบเก็งกำไรในตอนนั้น แต่แล้วราคาก็ไหลกลับมาที่เดิมตอนนี้ทุกคนเท่ากันเริ่มต้นใหม่ กราฟที่ไหลลงแตะแนวรับทำให้โอกาส rebound เก็งกำไรรอบใหม่ มีแนวต้าน 2.80 บาท คงเล่นกันอีกหลายรอบก่อนถึงวัน XR โดยใครอยากได้ของแถมต้องซื้อหุ้นได้วันสุดท้ายคือ 9 ต.ค.58